Drejtori i CIA-s kërkon përfshirjen e arabo-myslimanëve në agjenci
Ai u tha udhëheqësve arabo-amerikanë dhe myslimanë që t’u bashkohen përpjekjeve për të pakësuar kërcënimet terroriste ndaj Shteteve të
Drejtori i CIA-s, Leon Paneta, mori pjesë në një iftar gjatë muajit të shenjtë të Ramazanit. Agjencia Qendrore e Zbulimit njoftoi këtë vit një plan pesë vjeçar për të rritur kapacitetet lingusitike në gjuhën arabe dhe gjuhë të tjera. Synimi i drejtorit Paneta është të shtojë aftësitë nga 1/3 në së paku gjysmën e agjentëve të zbulimit dhe analistëve që flasin gjuhë të huaja si Dari dhe Pashtu që i përkasin Pakistanit dhe Afganistanit. Qyteti Dearborn Miçigan është në dalje të Detroitit, ku prodhohen makinat Ford. Është gjithashtu një prej komuniteteve më të mëdha arabe në Amerikë. Më shumë se 30 përqind e popullsisë janë arabë amerikanë, shumica libanezë dhe me prejardhje nga Iraku. Duke folur para pjesmarrësve, drejtori Paneta tha se CIA ka nevojë për punonjës të besueshëm dhe të efektëshëm për shoqërinë. Ai beson se mbështetja në njohuritë dhe talentin e komuniteteve si ato arabe në qytetin Dearborn është mënyra më e mirë. Por, rekrutimi në komunitetet arabo-amerikane ka patur probleme. Pas 11 shtatorit shumë prej tyre u ndjenë të etiketuar padrejtësisht si terroristë. Zëri i Amerikës u shtroi pyetjen disa klientëve në një kafe nëse ishte ide e mirë që më shumë arabo-amerikanë të punonin për CIA-n. Udhëheqësit e komunitetit thonë se ka patur pakënaqësi me politika si lufta në Irak, akuzat për tortura dhe burgjet e fshehta. Osama Siblani është president i Komitetit Arabo-Amerikan të Veprimit Politik me qendër në Dearborn. Por ndjenja patriotike ende mbisundon tek arabo-amerikanë të tjerë në Dearborn. Henri Medina, rekrutues i CIA-s për rajonin thotë se kërkesat për punë në atë rajon janë shtuar gjatë viteve të fundit. Drejtori Paneta kërkon që të lehtësohen kushtet e pranimit për punonjësit me të afërm në Iran dhe Liban duke mundësuar pranimin e tyre në agjenci. Pjesmarrja e tij u mirëprit. Shumë u ndjenë se ishte një shenjë e pritur prej koshësh që komuniteti arab është një pjesë e pranueshme e Amerikës. //kh//